ACC - Vikipedija

# ACC

### Straipsnis iš Vikipedijos, laisvosios enciklopedijos.

Informacija šiame straipsnyje nėra sutvarkyta.
Jei galite, prašome sutvarkyti šį puslapį. Tik tada bus galima ištrinti šį pranešimą.
Priežastys, dėl kurių straipsnis laikomas nesutvarkytu, aiškinamos straipsnyje Nesutvarkyti straipsniai.

ACC spalvų sistema

Kalbant apie atspalvį, svarbūs yra trys parametrai: - spalva, pvz., raudona, oranžinė, violetinė, - spalvos sodrumas, reiškiantis atspalvio intensyvumą ir kontrastą su kitais atspalviais, - šviesumas, nurodantis, kiek konkretus atspalvis yra šviesus arba tamsus.

Šie trys parametrai – spalva, sodrumas bei šviesumas ir yra ACC sistemos pagrindas. Tarptautiniu mastu pripažįstama, kad ACC sistema yra viena tiksliausių ir lengviausiai suvokiamų spalvų kodavimo sistemų.

Šią sistemą galima suprasti naudojant trimatį cilindro modelį, kuriame atspalviai išdėstyti pagal visus tris jų parametrus.

SPALVA

Spalva yra savybė, nusakanti atspalvio vietą spektre: raudona, oranžinė, geltona, žalia, mėlyna, žydra, violetinė – kaip vaivorykštėje. Kadangi spalvos susilieja viena su kita, pavyzdžiui, tamsiai mėlyna – per violetinę palaipsniui pereina į raudoną, jas geriausia pateikti spalvų apskritimo forma, tolydžiu spalvų spektru.

Spalvų apskritimas yra padalintas į 24 sektorius, kurių kiekvienas ženklinamas raidėmis nuo A iki Z. Kiekvienas sektorius yra padalintas į 10 mažesnių sektorių, pažymėtų skaičiais nuo 0 iki 9. Tai leidžia išskirti 240 skirtingų spalvų.

SODRUMAS

Sodrumas apibūdina atspalvio intensyvumą ir kontrastą su kitais atspalviais.

Kuo atspalvis intensyvesnis, tuo jo sodrumas didesnis. Kuo sodrumas mažesnis, tuo atspalvis blankesnis. Blankūs atspalviai yra cilindro centre, o sodrūs – cilindro kraštuose. Sodrumo laipsnis apibrėžiamas atstumu nuo cilindro ašies iki jo krašto ir išreiškiamas skalėje 00-99.

ŠVIESUMAS

Visi atspalviai gali būti šviesesni arba tamsesni. Tai ir yra trečiasis ACC sistemos parametras. Šviesūs atspalviai išdėstyti cilindro viršuje. Šviesumo laipsnis priklauso nuo padėties išilgai cilindro ašies (00-99). Juodai spalvai priskiriamas mažiausias šviesumo kodas 00, o baltai spalvai – didžiausias kodas 99.

KODAVIMAS

Pagal vietą cilindre kiekvienam atspalviui suteikiamas kodas, pirmiausia nurodoma spalva, po jos – sodrumas, ir tada šviesumas.

Pavyzdžiui, G8.40.60 reiškia, kad atspalvis priklauso žaliam sektoriui (G8), yra vidutinio sodrumo (40) ir gana šviesus (60). A0.10.80 – tai atspalvis raudoname sektoriuje A0, mažo sodrumo (10) ir didelio šviesumo (80).

D6.30.20 – tai atspalvis oranžiniame sektoriuje D6, vidutinio sodrumo (30) ir mažo šviesumo (20).

Y0.30.30 – tai atspalvis violetiniame sektoriuje Y0, mažesnio už vidutinį sodrumo (30) ir šviesumo (30).

PILKI ATSPALVIAI

Cilindro centre yra pilkos spalvos, kurios neturi sodrumo požymio, todėl negali būti koduojamos tokiu pačiu būdu. Šiuo atveju naudojama raidžių kombinacija ON.

Visiškai pilkos spalvos sodrumas yra 00 ir ji žymima ON. Pavyzdžiui, ON.00.50.

Tačiau kai kurios pilkos spalvos gali turėti tam tikrą atspalvį. Jos žymimos atspalvio sektoriaus raide ir raide N. Jų sodrumo laipsnis dažniausiai yra labai mažas, paprastai 01 arba 02. GN.01.80 yra pilka spalva su žalsvu atspalviu.

ACC© yra registruotasis prekių ženklas, visos teisės ginamos.

Rodomas puslapis "http://lt.wikipedia.org../../../a/c/c/ACC_c4fd.html"

Kategorijos: Nesutvarkyti straipsniai | Spalvos

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Česky
- Deutsch
- English
- Español
- Français
- Galego
- Italiano
- 日本語
- Nederlands
- Polski
- Português
- Русский
- Svenska
- Tiếng Việt
- 中文